
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1273 

6 Οκτωβρίου 1993 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 
δομικής ενότητας 10 «Περιοχή Βαρειές» του Δήμου 
Κηφισιάς (Ν. Αττικής). 1 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης 
στον Οικισμό Μελισσιού Νομού Κορινθίας. 2 

Τροποποίηση του ρυμοτομικού σχεδίου πόλης Μυτιλή¬ 
νης στα Ο.Τ. 680, 684, 773, 774, 776. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης τμήματος της πολεοδο¬ 
μικής ενότητας 10 «Περιοχή Βαρειές» του Δήμου Κηφι¬ 
σιάς (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4, 5 και 6) και 7 
(παρ. 1,2 και4) του Ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α’ 33) όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του Ν. Δ/τος της 
17.7.1923 «Περί σχεδίων πόλεων κ.λπ.» (Α' 228) όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7,8 και 9 του Ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 13 (παρ. 1, 2, 3) του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (Ο.Κ.Χ.Ε.) και άλλες σχετικές διατά¬ 
ξεις» (Α' 141), και το άρθρο 1 (παρ. 3, 4) του Ν. 1772/ 
1988 «Τροποποίηση διατάξεων του Ν. 1577/1985 ΤΟΚ" 
και άλλες σχετικές διατάξεις» (Α' 91). 


4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 3497/515/1991 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Έγκριση 
Γενικού Πολεοδομικού Σχεδίου (Γ.Π.Σ.) του Δήμου Κηφι¬ 
σίας (Ν. Αττικής)» (Δ' 75) όπως επαναδημοσιεύθηκε με 
την 50664/1588/1992 απόφαση του Υπουργού Περιβάλ¬ 
λοντος Χωροταξίας και Δημοσίων Έργων «Έγκριση Γενι¬ 
κού Πολεοδομικού Σχεδίου (Γ.Π.Σ.) του Δήμου Κηφισιάς 
(Ν. Αττικής)» (Δ' 365). 

7. Την 9182/1743/11.3.1993 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων 
«Έγκριση πολεοδομικής μελέτης της πολεοδομικής ενό¬ 
τητας “Νέα Κηφισιά - Ούλεν” του Δήμου Κηφισιάς (Ν. Ατ¬ 
τικής)». 

8. Τις 56/1988, 310/1988, 111/1989, 57/1992 και 
248/1992 γνωμοδοτήσεις του Δημοτικού Συμβουλίου Κη¬ 
φισιάς. 

9. Τις 11/1991, 39/1991, 1/1992 και 26/20.5.1993 
γνωμοδοτήσεις του Συμβουλίου Χωροταξίας Οικισμού και 
Περιβάλλοντος Νομαρχίας Ανατολικής Αττικής. 

10. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτού του δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

11. Την 610/1993 γνωμοδότηση του Συμβουλίου της 
Επικράτειας με πρόταση του Υφυπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολεο¬ 
δομικής ενότητας 10 «περιοχή Βαρειές» του Δήμου Κηφι¬ 
σιάς (Ν. Αττικής) με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων-πρασίνου, χώ¬ 
ρου στάθμευσης αυτοκινήτων, χώρου πλατείας, όπως οι 
ρυθμίσεις αυτές φαίνονται στο ένα (1) σχετικό χρωματι¬ 
σμένο πρωτότυπο διάγραμμα σε κλίμακα 1:1000 που θε¬ 
ωρήθηκε από τον Προϊστάμενο της Διεύθυνσης Τοπογρα- 

φικών Εφαρμογών με την 86221 /1993 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

Άρθρο 2 

ΕγκρΙνεται όπως διατυπώνεται στα επόμενα άρθρα ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 1 
του παρόντος. 

Άρθρο 3 

Στους οικοδομήσιμους χώρους της παραπάνω περιοχής 
επιτρέπεται η χρήση αμιγούς κατοικίας όπως προσδιορί¬ 
ζεται από το άρθρο 2 του 23.2.1987 Π. Δ/τος (Δ' 1 ββ) και 
ειδικότερα: 

- κατοικία 

- εμπορικά καταστήματα που εξυπηρετούν τις καθημε¬ 
ρινές ανάγκες των κατοίκων της περιοχής (παντοπωλείο, 
φαρμακείο, χαρτοπωλείο, κ.λπ.), μεγίστης επιφανείας 50 
τ.μ. και ανά (1) κατάστημα ανά αυτοτελή ιδιοκτησία 

- κτίρια κοινωνικής πρόνοιας 

-κτίρια πρωτοβάθμιας και δευτεροβάθμιας εκπαίδευ¬ 
σης 

- αθλητικές εγκαταστάσεις 

- θρησκευτικοί χώροι 

- πολιτιστικά κτίρια (και εν γένει πολιτιστικές εγκαταστά¬ 
σεις). 

Άρθρο 4 

Στο πρόσωπο των οικοπέδων, οικοδομημένων ή μη, που 
βρίσκονται στην περιοχή της οποίας εγκρίνεται το πολεο¬ 
δομικό σχέδιο, επιβάλλεται προκήπιο πλάτους τριών (3), 
πέντε (5) και οκτώ (8) μέτρών όπως φαίνεται στο ίδιο διά¬ 
γραμμα. 

Άρθρο 5 

Α. Τα ελάχιστα όρια εμβαδού και προσώπου των οικοπέ¬ 
δων καθορίζονται κατά τομείς Α και Β ως εξής: 

1. Τομέας Α: 

Ελάχιστο πρόσωπο: δεκαπέντε (15,00) μέτρα. 
Ελάχιστο εμβαδόν: πεντακόσια (500,00) τ. μέτρα. 


2. Τομέας Β: 

Ελάχιστο πρόσωπο: είκοσι πέντε (25,00) μέτρα. 

Ελάχιστο εμβαδόν: χίλια (1.000,00) τ. μέτρα. 

3. Επιπλέον των προϋποθέσεων των παραγράφων 1 και 
2 απαιτείται: 

α) στο οικοδομήσιμο τμήμα των οικοπέδων να εγγράφε- 
ται κάτοψη κτιρίου με ελάχιστη επιφάνεια πενήντα (50) 
τ.μ. και ελάχιστη πλευρά πέντε (5) μέτρα και 

β) τα οικόπεδα να μην έχουν δημιουργηθεί από κατά¬ 
τμηση που έγινε κατά παράβαση των διατάξεων του από 
22.6.1983 Π. Δ/τος (Δ’ 284). 

Β. Οι λοιποί όροι και περιορισμοί δόμησης των οικοπέ¬ 
δων και για τους δύο τομείς ορίζονται ως εξής: 

1. Μέγιστο ποσοστό κάλυψης των οικοπέδων: τριάντα 
τοις εκατό (30%) της επιφανείας τους. 

2. Συντελεστής δόμησης: τέσσερα δέκατα (0,4). 

3. Μέγιστο επιτρεπόμενο ύψος των ανεγερθησομένων 
κτιρίων: επτά και μισό μέτρα (7,50 μ.). 

Πάνω από το μέγιστο επιτρεπόμενο ύψος των κτιρίων 
επιτρέπεται η κατασκευή στέγης ύψους ενός και μισού 
μέτρου (1,50 μ.), 

4. Απαγορεύεται η κατασκευή κτιρίου σε υποστηλώ- 
ματα (ΡίΙοίίε). 

5. Απαγορεύεται η δημιουργία χώρων στάθμευσης 
εντός των προκηπίων. 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. ^ 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. ΟΙΚ. 2047/93 (2) 

Καθορισμός ορίων, όρων και περιορισμών δόμησης οτον 
Οικισμό Μελισσίου Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις των από 24.4.1985 (ΦΕΚ 181 /Δ/1985) 
και 20.8.1985 (ΦΕΚ 413/Δ ) και 14.2.87 (ΦΕΚ 133/Δ) Π. 
Δ/γμάτων «περί τρόπου καθορισμού ορίων οικισμού της 
χώρας κατηγορίες αυτών και καθορισμός ορίων οικισμών 
δόμησης» και Τοπ. Δ/γμα της 25.4/16.5.1989 (ΦΕΚ 
293/Δ) και ειδικότερα το άρθρο 4. 

2. Την υπ’ αριθμ. 7629/2.10.1985 απόφαση για την κα- 
τηγοριοποίηση των οικισμών του Ν. Κορινθίας που έχουν 
πληθυσμό μέχρι 2000 κατοίκους. 

3. Τα πληθυσμιακά στοιχεία της τελευταίας απογραφής 
του Κράτους της ΕΣΥΕ. 

4. Το υπ’ αριθμ. 4813/29.9.1993 έγγραφο του Δασαρ¬ 
χείου Κορίνθου. 

5. Τις υπ’ αριθμ. 65/1992, 68/1992 και 76/1992 απο¬ 
φάσεις του Κοινοτικού Συμβουλίου Μελισσιού. 

6. Την υπ’ αριθμ. 8/1993 γνωμοδότηση του Συμβουλίου 
Χωροταξίας Οικισμού και Περιβάλλοντος Ν. Κορινθίας, 
αποφασίζουμε: 

Άρθρο 1 

1. Καθορίζεται το όριο του Οικισμού Μελισσιού (Ν. Κο¬ 
ρινθίας) όπως φαίνεται με μαύρη διακοπτόμενη γραμμή 
και στοιχεία στο σχετικό πρωτότυπο διάγραμμα σε κλί¬ 
μακα 1:5000, που έχει θεωρηθεί από τον Προϊστάμενο 
του Πολεοδομικού Γραφείου Ξυλοκάστρου με την υπ’ 
αριθμ. 2047/1993 πράξη του και του οποίου συνοπτικό 
αντίτυπο δημοσιεύεται με την παρούσα απόφαση. 

2. Καθορίζονται οι κάτωθι γενικοί και ειδικοί όροι δόμη¬ 
σης: 

α) Εντός των ορίων του Οικισμού Μελισσιού ισχύουν οι 
γενικοί όροι δόμησης που προβλέπονται από το Π. Δ/γμα 

3.5.1985 (ΦΕΚ 181/Δ) όπως τροποποιήθηκαν από το 
Π.Δ/γμα την 25.4/16.5.1989 (ΦΕΚ 293/Δ) και θεωρού¬ 
νται άρτια και οικοδομήσιμα τα οικόπεδα με ελάχιοτον εμ¬ 
βαδόν χίλια (1.000) τετ. μέτρα. 

β) Κατά παρέκκλιση εντός του ορίου του οικισμού, θεω¬ 
ρούνται άρτια και οικοδομήσιμα τα οικόπεδα με όποιο εμ¬ 
βαδόν είχαν στις 3.5.1985, ημέρα δημοσιεύσεως του από 

24.4.1985 Π. Δ/γματος (ΦΕΚ 181/Δ). 


3. α) Εντός της ζώνης των εκατό (100) μέτρων του Οικι¬ 
σμού Μελισσιού και το σημείο 37, όπως φαίνεται στο ίδιο 
που προβλέπονται από το Π. Δ/γμα 3.5.1985 (ΦΕΚ 181/ 
Δ), όπως τροποποιήθηκαν από το Π. Δ/γμα την 25.4/ 
16.5.1989 (ΦΕΚ 293/Δ) και θεωρούνται άρτια και οικοδο¬ 
μήσιμα τα οικόπεδα με ελάχιστον εμβαδόν χίλια πεντακό¬ 
σια (1.500) τετρ. μέτρα. 

β) Κατά παρέκκλιση εντός της ζώνης του Οικισμού, θε¬ 
ωρούνται άρτια και οικοδομήσιμα τα οικόπεδα με όποιο 
εμβαδόν είχαν οτις 3.5.1985, ημέρα δημοσιεύσεως του 
από 24.4.1985 Π. Δ/γματος (ΦΕΚ 181/Δ). 

4. Δρόμοι που δημιουργούνται με ιδιωτική πρωτοβουλία 
από κατατμήσεις οικοπέδων πρέπει να έχουν πλάτος τεσ¬ 
σάρων (4) μέτρων για την οικοδομησιμότητα των οικοπέ¬ 
δων. 

5. Στους ως άνω δημιουργουμένους νέους δρόμους, η 
τοποθέτηση του κτιρίου γίνεται σε ελάχιστη απόσταση 
από τη ρυμοτομική γραμμή ίση με δύο και μισό (2,5) μέτρα. 

6. Το μέγιστον ύψος των κτιρίων ορίζεται σε επτά και 
μισό (7,5) μέτρα και σε περίπτωση κατασκευής στέγης 
προσαυξάνεται κατά δύο (2) μέτρα. 

7. Στο τμήμα του οικισμού μεταξύ των σημείων (49) μέ¬ 
χρι σημείον (1) Διοικητικό όριο Μελισσιού - Άνω Διμηνιού 
στα οικόπεδα που εφάπτονται προς βορράν της ΠΕΟ αφή¬ 
νεται υποχρεωτικά απόσταση δέκα (10) μέτρων από τα 
όρια της Π.Ε.Ο. 

Στο ως άνω τμήμα δεν επιτρέπεται η δημιουργία συνερ¬ 
γείων αυτοκινήτων και μάντρες εμπορίας οικοδομικών υλι¬ 
κών. 

Άρθρο 2 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητος 
Μελισσιού (Ν. Κορινθίας) έγγραφο 942/30.9.1993 της 
Κοινότητος. 

Άρθρο 3 

Η ισχύς της παρούσης αποφάσεως αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 1 Οκτωβρίου 1993 

Ο Νομάρχης 
Δ. ΑΝΔΡΕΑΔΑΚΗΣ 

Αριθ. 7278 (3) 

Τροποποίηση του ρυμοτομικού σχεδίου πόλης Μυτιλήνης 
στα Ο.Τ. 680, 684, 773, 774, 776. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 
όπως μετεγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70 αυτού. 

2. Τις διατάξεις του Α.Ν. 314/1968 (ΦΕΚ 47/Α) όπως 
τροποποιήθηκαν και συμπληρώθηκαν με το υπ’ αριθμ. 
1018/71 Ν. Διάταγμα (ΦΕΚ 220/Α) και με την παρ. 3 του 
άρθρ. 34 του Ν. 1577/85 (ΦΕΚ 210/Α). 

3. Τις διατάξεις του υπ’ αριθμ. 183/1986 Π.Δ. (ΦΕΚ 
70/Α) και ειδικότερα το άρθρο 1 αυτού. 

4. Τις διατάξεις του Π.Δ. της 2 Σεπτεμβρίου 1988 (ΦΕΚ 
869 Δ’ 5.12.88). 

5. Τις υπ' αριθμ. 11/1993 και 22/1993 αποφάσεις του 
δημοτικού Μυτιλήνης. 

6. Την υπ’ αριθμ. 268/1993 γνωμοδότηση του Συμβου¬ 
λίου Χωροταξίας Οικισμού και Περιβάλλοντος Νομού Λέ¬ 
σβου όπως διατυπώθηκε στο πρακτικό της 20.9.1993 συ¬ 
νεδρίας. 

Επειδή στα υπόψη τμήματα υπάρχει μεγάλη υψομε¬ 
τρική διαφορά μεταξύ δρόμων και ομόρων ιδιοκτησιών και 
επειδή με το υπάρχον σχέδιο πόλεως ρυμοτομούνται υφι¬ 
στάμενα κτίρια και επειδή ακόμη στο ισχύον ρυμοτομικό 
σχέδιο έχει παραλειφθεί προφανώς από λάθος το όριο του 
πυκνοδομημένου τμήματος της περιοχής αποφασί¬ 
ζουμε: 


Αρθρο 1 

Εγκρίνεται η τροποποίηση του ρυμοτομικού σχεδίου 
πόλης Μυτιλήνης με χαρακτηρισμό ως πεζοδρόμων των 
οδών μεταξύ των Ο.Τ. 776 και 774 καθώς μεταξύ των Ο.Τ. 
664 και 680 ως και μεταξύ των Ο.Τ. 680 και 681. Τροπο¬ 
ποιείται η οδός μεταξύ των Ο.Τ. 774 και 773 και τέλος με¬ 
τατοπίζονται ελαφρώς τα Ο.Τ. 664 και Ο.Τ. 680 όπως ορί¬ 
ζεται στο τοπογραφικό διάγραμμα που συνοδεύει την πα¬ 
ρούσα απόφαση. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευση στην Εφημερίδα της Κΐιβερνήσεως. 

Μετά την παραπάνω δημοσίευση η απόφαση μαζί με το 
σχετικό τοπογραφικό διάγραμμα που τη συνοδεύει να 
αναρτηθεί στο Δημοτικό κατάστημα επί 15μερο για ενη¬ 
μέρωση. 

Άρθρο 3 

Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του προϋπολογι¬ 
σμού του Δήμου Μυτιλήνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 21 Σεπτεμβρίου 1993 
Ο Νομάρχης 
Γ. ΝΕΓΡΗΣ 

